tartuNLP/wikipedia-smugri-20251201 huggingface dataset:
Dahu

Dahu (joskus dahut) on kuvitteellinen villieläin, joka elää vuoristoalueilla, mikä on vaikuttanut sen fyysiseen kehitykseen monien sukupolvien ajan. Sen tunnusomainen ulkonäkö johtuu siitä, että sillä on toisella sivulla kaksi jalkaa, jotka ovat lyhyempiä kuin kaksi muuta. Täman ansiosta eläin pystyy seisomaan helpommin jyrkissä rinteissä. Dahu tunnetaan eri nimillä alueesta riippuen, ja joskus sen uskotaan ottavan linnun ulkomuodon.
Dahun olemassaolosta puhutaan yleensä maaseudulla, vitsinä joko helppouskoisille ihmisille tai kaupunkilaisille, jotka eivät tunne vuoristoeläimistöä (kuten Pyreneillä tai Alpeilla) tai yleisesti metsäeläimistöä, kuten Burgundissa. Melkein kaikkialla Ranskassa, Sveitsissä ja Aostanlaaksossa suullinen perinne kuvailee dahua ja sen metsästystä.
Legenda.
Dahun kaikista tunnistettavin ominaisuus on se, että kaksi sen neljästä jalasta ovat lyhyempiä kuin muut; eroa ei ole etu- ja takajalkojen välillä (kuten kengurulla, oravalla tai jäniksellä), vaan eläimen vasemman ja oikean puolen jalkojen välillä.
Tämä jalkojen pituusero selitetään eläimen tyypillisellä elinympäristöllä, vuorien rinteillä. Evoluution tuloksena syntyneet eripituiset jalat helpottavat liikkumista rinteessä korkeuskäyrien mukaisesti, mutta pakottavat samalla sen kulkemaan aina samaan suuntaan, pystymättä koskaan kääntymään ympäri.
Dahun metsästys.
Suullisen perinteen mukaan dahun metsästys tapahtuu pimeillä metsäpoluilla, joissa puusto on tiheää, ja joskus metsään lähdetään jopa yöllä.
Dahun metsästämiseen tarvitaan yksi säkki ja keppejä. Koputtamalla keppejä säännöllisesti puiden runkoja vasten, metsästäjät säikäyttävät eläimen ja näin saavat sen menettämään tasapainonsa. Vitsin kohteeksi joutunut "aloitteleva" metsästäjä jää vuoren juurelle odottamaan rinteeltä putoavaa dahua samalla kun "maaston paremmin tuntevat" ryhmäläiset nousevat rinnettä ylös, jotta dahu saadaan ohjattua oikeaan suuntaan.
Pois lähteneet ryhmäläiset lähtevät tässä vaiheessa itse asiassa takaisin kotiin, jättäen höynäytetyn metsästäjän metsään odottamaan. Odotettuaan tarpeeksi pitkään, kuulematta muiden metsästäjien ääniä, metsään hylätty ryhmäläinen joutuu palaamaan jalkaisin kotiin huonosti tuntemassaan maastossa.
Toinen, yksinkertaisempi menetelmä on dahun lähestyminen takaa päin ja päästämällä kutsuhuuto. Luonteeltaan seurallinen eläin ilahtuu toisen yksilön kiinnostuksesta ja lähtee seuraamaan ääntä. Kääntyessään dahu menettää kuitenkin tasapainonsa ja putoaa vuoren rinnettä pitkin.
Minea Koss

Minna Kosonen (kirjailijanimeltään Minea Koss, s. 1988) on suomalainen kirjailija ja viestinnän ammattilainen. Hän on työskennellyt eri mediataloissa toimittajana sekä teknisissä ja kaupallisissa tehtävissä.
Minea Kossin esikoisteos, psykologinen trilleri "Pettävä jää", julkaistiin vuonna 2022. Kirjassa selvitellään kuuluisan NHL-jääkiekkoilijan murhaa.
Vittorio Reggianini

Vittorio Reggianini (1853/1858 – 1939) oli italialainen taidemaalari. Syntymävuodesta on kaksi tietoa, joko vuosi 1853 tai 1858. Hän kuvasi teoksissaan ylemmän keskiluokan elämää, ja monissa hänen maalauksistaan päähuomion vievät naiset ja lapset.
Vittorio Reggianini opiskeli Modenan taideakatemiassa ja valittiin myöhemmin sen professoriksi. Hän muutti Firenzeen, missä piti näyttelyitä vuosina 1907–1911. Hän sai vaikutteita toisten firenzeläisten aikalaistaiteilijoiden, kuten Federico Andreottin ja Francesco Vinean töistä. Heidän töissään esiintyy samankaltaisia aiheita ja välillä sama malli.
Reggianinin töissä on aistillisuuttta ja sensuaalisuuta, ja tekstiilien kuvaus on mestarillista. Toisaalta hän oli taitava kuvaamaan myös vaatimattomissa oloissa eläneiden maalaisten elämää. Hänen töitään on esillä Mainzin museossa, Saksassa.
Pia Puolakka

Pia Puolakka (s. 1980) on suomalainen oikeuspsykologi ja psykoterapeutti sekä kirjailija. Hän on erikoistunut persoonallisuushäiriöihin, narsismiin, psykopatologisten yhteisöjen problematiikkaan ja hypnoosiin. Puolakka on työskennellyt psykologina vankilassa ja oikeuspsykiatrisilla osastoilla sekä erityisasiantuntijana Rikosseuraamuslaitoksella. Nykyään hän vastaa Rikosseuraamuslaitoksen digitaalisten palvelujen kehittämisestä. Lisäksi Puolakka toimii yksityisenä psykoterapeuttina ja hypnoterapeuttina. Hän on myös aktiivinen Uskontojen uhrien tuki ry:ssä 
Pia Puolakan tietokirja "Narsistit vankilassa" julkaistiin vuonna 2020. Kirjassa Puolakka kertoo vankilapsykologina kohtaamistaan vangeista sekä heidän persoonallisuushäiriöistään.
Paratiisin jälkeen

Paratiisin jälkeen on BBC:n rikosdraamatelevisiosarja, jonka ensiesitys oli 24. helmikuuta 2023. Se on Murha paratiisissa -televisiosarjan spin-off ja sen pääosassa on Kris Marshall.
Näyttelijät.
Vierailevat hahmot.
Kun Sallyn mielestä hän ei ole tarpeeksi hyvä Humphreylle, hän päättää erota tästä. Tämän jälkeen Humphrey päättää mennä mietiskelemään Saint Marielle, jossa hän tapaa Poliisipäällikkö Selwyn Pattersonin, Cathreine Bordeyn ja saaren nykyiset poliisit. Myös Sally seuraa häntä sinne, ja he puhuvat ja sopivat kaiken.
Juoni.
Sarja seuraa Humphrey Goodmania, joka jätti Saint Marien ollakseen tyttöystävänsä Martha Lloydin kanssa. Kihlauduttuaan he muuttavat Marthan kotikaupunkiin Shipton Abbottiin lähellä Devonin rannikkoa. Pian saapumisen jälkeen Humphrey liittyy paikallisiin poliisivoimiin, jossa hän tekee nopeasti vaikutuksen paikallisiin poliiseihin.
Katariina Bröms

Katariina Bröms (s. 1998 Savonlinna) on suomalaisvenäläinen podcastaaja ja kirjailija. Hän on pitänyt venäläisiä rikoksia käsittelevää podcastia "Ikkunat kii" vuodesta 2021 alkaen. Bröms opiskelee Tampereen yliopistossa venäjän kieltä, kulttuuria ja kääntämistä.
Vuonna 2022 julkaistiin Brömsin esikoisteos "Ikkunat auki itään – Rikoksia ja rangaistuksia Venäjältä". Kirjassa käsitellään viittä kuuluisaa venäläistä rikosta: Anna Politkovskajan salamurhaa, chanson-laulaja Mihail Krugin murhaa, Anastasija Meštšerjakovan murhaa, Vladislav Tornovoin vihamurhaa sekä lähisuhdeväkivallan uhrina kuolleen Vera Pehtelevan kohtaloa.
Rouva Pöhö

Rouva Pöhö () on pallokala, jolla on venekoulu (vastaa autokoulua), jossa muun muassa Paavo opiskelee. Yleensä Paavon ajeluttamisen lopuksi Rouva Pöhö pullistuu. Hän ei mielellään puhu miehestään, herra Pöhöstä, joka on joutunut kuivatuksi ja lampuksi. Rouva Pöhön loi Stephen Hillenburg ja häntä ääninäyttelee Mary Jo Catlett ja suomeksi Rinna Paatso ja Jepa Lambert.
Sarjassa on vihjattu Rouva Pöhön olevan rikollinen, joka on paennut toisesta kaupungista ja muuttanut nimensä. Esimerkiksi toisella kaudella jaksossa "Venekaappari" Rouva Pöhö antaa Paavolle ajokortin päästäkseen tästä eroon. Hän kuitenkin tajuaa tehneensä virheen, jonka seurauksena kaupunkiin iskisi katastrofi. Tämän jälkeen hän sanoo: "What have I done? Everyone will know that I let him slide through school. I'll have to move to a new city, start a new boating school with a new name. No. Not again." () Samassa jaksossa hän yrittää varastaa Paavon uuden veneen. Päästyään sen kyytiin hän miettii osaako hän vielä tämän. Heti tämän jälkeen hän puhaltaa ilmapallon ja taittelee siitä eläimen. 12. kauden jaksossa "Majakka-Masa" Paavon siivotessa koulun majakkaa, tavaroiden seassa nähdää sanomalehti, jonka etusivulla on otsikko, jonka mukaan ajo-opettaja on päässyt karkuun. Alaotsikossa lukee tämän ajo-opettajan hämänneen poliiseja ilmapalloeläimillä. Otsikon vieressä on myös kuva erittäin Rouva Pöhöltä näyttävästä henkilöstä. Sama kuva nähdään myös aiemmin mainitussa jaksossa, kun Rouva Pöhö kuvittelee millainen uutislähetys tulisi katastrofin seurauksena.
Helmi Rapu

Helmi Rapu () on johtaja Ravun 16-vuotias tytär, joka on valas. Sarjassa ei ole vielä selitetty kuinka tämä on mahdollista, eikä esitelty hänen äitiään.
Helmi Ravun loi Stephen Hillenburg ja häntä ääninäyttelee Lori Alan ja suomeksi Ella Pyhältö, Iina Salin ja Jepa Lambert.
Mustametsäkenguru

Mustametsäkenguru ("Dorcopsis atrata") on Papua-Uusi-Guineassa elävä harvinainen metsäkengurulaji. Sen uhanalaisuuteen on vaikuttanut elinympäristön häviäminen ja metsästys.
Mustametsäkenguru painaa 1,8–2,3 kg. Selkäpuoli on musta, vatsapuoli ruskea. Nenä on leveä ja karvaton, korvat pienet ja pyöreät. Eturaajat ovat vahvat, mutta takajalat ovat suhteellisen hennot, ja toisin kuin monet muut kengurut, mustametsäkenguru ei ole erityisen kova hyppijä.
Mustametsäkenguruita tavataan vain Goodenough-saarella Papua-Uusi-Guineassa. Se elää vuorenrinteiden trooppisissa tammimetsissä, missä maata peittää paksu sammalten, jäkälien ja saniaisten matto. Metsä muuttuu kaskiviljelyn vuoksi ruohomaaksi, jolloin kenguruiden elinalue pienenee. Kengurut tulevat myös ajoittain laaksoihin, missä niitä on metsästetty.
Elsa Skjerven

Elsa Rigmor Skjerven (11. joulukuuta 1919 Kristiania – 29. lokakuuta 2005) oli norjalainen opettaja ja kristillisen kansanpuolueen poliitikko. Hän toimi Norjan perhe- ja kuluttajaministerinä 1965–1971.
Gunnar Hellesen

Gunnar Fredrik Hellesen (23. helmikuuta 1912 Haugesund – 7. heinäkuuta 2005) oli norjalainen Høyren poliitikko. Hän istui suurkäräjillä 1961–1969 ja toimi Norjan puolustusministerinä 1970–1971. Vuosina 1955–1958 ja 1959 hän oli Haugesundin pormestari ja 1969–1973 Rogalandin maaherra. Poliittisen uransa jälkeen hän työskenteli pankinjohtajana.
Merenneitomies ja Merirokkopoika

Merenneitomies () ja Merirokkopoika () ovat kaksi vanhainkodissa asuvaa supersankaria. Heillä on näkymätön vene, joka heidän pitää joka kerta etsiä, kun he lähtevät sillä jonnekin. Paavo ja Patrik seuraavat heidän nuorena tekemäänsä tv-sarjaansa tv:stä. Yhdessä heidän jaksossa vihjataan olevan veljeksiä. Heidät loi Stephen Hillenburg ja Merenneitomiestä ääninäyttelee vanhana Ernest Borgnine (1999-2012), Joe Whyte (2012-) ja nuorena Adam West ja Tom Kenny ja suomeksi Kari Tamminen ja Mika Ala-Panula ja Merirokkopoikaa vanhana Tim Conway ja nuorena Burt Ward ja suomeksi Petri Hanttu, Aku Laitinen ja Christian Lönegren.
Näyttelijät.
Merenneitomies:&lt;br&gt;Ernest Borgnine (1999-2012)&lt;br&gt;Joe Whyte (2012-)&lt;br&gt;Adam West/Tom Kenny (nuorena)&lt;br&gt;Suomeksi:&lt;br&gt;Kari Tamminen (jaksot 6–94, 131–)&lt;br&gt;Mika Ala-Panula (jaksot 114–117)Merirokkopoika:&lt;br&gt;Tim Conway&lt;br&gt;Burt Ward (nuorena)&lt;br&gt;Suomeksi:&lt;br&gt;Petri Hanttu (jaksot 6–94)&lt;br&gt;Aku Laitinen (jaksot 114–117)&lt;br&gt;Christian Lönegren (jaksot 131–)
Romerikes Blad

Romerikes Blad (lyh. RB; vuosina 1902–1905 "Akershusingen") on norjalainen vuonna 1902 perustettu sanomalehti, jonka kotikunta on Lillestrøm. Lehti ilmestyy kuudesti viikossa ja kuuluu Amedia-konserniin.
Forum novum (Apulia et Calabria)

Forum novum oli antiikin aikainen kaupunki Samniumissa mutta hallinnollisesti Apulia et Calabrian alueella Italiassa. Se sijaitsi lähellä nykyistä Beneventon maakunnan Sant’Arcangelo Trimontea.
Forum novumin nimi tarkoittaa suomeksi ”Uutta markkinapaikkaa”. Antiikin lähteistä kaupunki mainitaan vain "itinerariumeissa", jotka sijoittavat sen kymmenen roomalaista mailia eli noin 15 kilometriä Beneventumista, tielle, joka johti Aequum Tuticumiin.
Kaupunkia ei tule sekoittaa toiseen Forum novumiin, joka sijaitsi myös Samniumissa ja myös hallinnollisesti Samniumin alueella.
Forum novum (Samnium)

Forum novum oli antiikin aikainen kaupunki Samniumissa Italiassa. Se sijaitsi nykyisessä Rietin maakunnan Vescoviossa.
Maantiede.
Forum novum sijaitsi sabiinien alueella Samniumissa. Se on paikannettu nykyiseen Vescovioon, joka ei enää ole asutun paikan nimi, mutta jossa on vanha kirkko. Se sijaitsee Rietin maakunnassa nykyisessä Latiumissa. Kaupunkia ei tule sekoittaa toiseen Forum novumiin, joka sijaitsi myös Samniumissa, mutta hallinnollisesti Apulia et Calabrian alueella.
Historia.
Forum novumin voidaan nimensä perusteella päätellä olleen roomalaisten perustama, eikä alkuperältään sabiinilainen kaupunki. Sen arvellaan olleen perustettu markkinapaikaksi tasavallan aikana. Sen nimi, suomeksi ”Uusi markkinapaikka”, oli mahdollisesti tarkoitettu erottamaan se samalla seudulla sijainnneesta Forum Deciistä.
Plinius vanhempi mainitsee Forum novumin seutunsa "municipiumeiden" joukossa. Se mainitaan myös "Liber coloniarumissa". Kaupungin asukkaasta käytettiin etnonyymiä "Foronovanus".
Myöhäisantiikin ja keskiajan taitteessa 400-luvulla paikka oli piispanistuin. Tästä ("Episcopio") on peräisin nykyaikaankin säilynyt nimi "Vescovio" ("Il Vescovio di Sabina"). Paikalla oleva kirkko on tunnettu edelleenkin nimellä "Ecclesia Cathedralis Sabinorum".
Rakennukset ja löydökset.
Kaupungin paikalla on raunioita, jotka on tunnistettu Forum novumiksi paikalta löydettyjen piirtokirjoitusten avulla.
Forum novum (Transpadana)

Forum novum oli antiikin aikainen kaupunki Gallia transpadanassa Italiassa. Se sijaitsi nykyisen Bergamon maakunnan Fornovo San Giovannin paikalla. Kaupungista, suomeksi ”Uusi markkinapaikka”, tai sen vaiheista ei tiedetä antiikin lähteistä juuri mitään.
Forum Popilii (Aemilia)

Forum Popilii oli antiikin aikainen kaupunki Aemiliassa Italiassa. Se on kehittynyt nykyiseksi Forlimpopolin kaupungiksi ja sijaitsi sen paikalla.
Maantiede.
Forum Popilii sijaitsi Aemiliassa Gallia cispadanassa noin kahdeksan kilometriä kaakkoon nykyisestä Forlìsta. Sen kautta kulki Via Aemilia, ja se sijaitsi tien varrella suunnilleen Forum Liviin ja Caesenan puolivälissä. Aemilian Forum Popiliita ei tule sekoittaa Italian kahteen muuhun samannimiseen kaupunkiin, Forum Popiliin Campaniassa ja Forum Popiliin Lucaniassa.
Historia.
Forum Popiliin nimi tarkoittaa ”Popiliuksen markkinapaikkaa”. Siitä tiedetään antiikin lähteistä vain vähän. Plinius vanhempi mainitsee sen Gallia cispadanan "municipiumeiden" joukossa. Se mainitaan myös "Tabula Peutingerianassa" ja "Itinerarium Burdigalensessa" ("Itinerarium Hierosolymitanum"), joissa kummassakin kaupungin nimi on muodossa "Foro Populi". Viimeksi mainittu lähde käyttää siitä nimitystä "civitas", mutta kaupungin puuttuminen "Itinerarium Antonini Augustista" osoittaa, että se oli melko pieni kaupunki.
Forum Popilii oli piispanistuin viimeistään 500-luvulla jaa. Nykyisin se on katolisen kirkon titulaaripiispan istuin ("Forum Popilii", "Foropopuliensis").
Rakennukset ja löydökset.
Kaupungissa oli suunniteltu asemakaava, joka oli tehty Via Aemilian suuntaisesti. Kaupungin paikalta on löydetty rakennusten raunioita ja muun muassa lattiamosaiikkeja. Kaupungin koillispuolelta on löydetty siihen todennäköisesti liittynyt nekropolis eli hauta-alue.
Forum Popilii (Campania)

Forum Popilii oli antiikin aikainen kaupunki Campaniassa Italiassa. Se sijaitsi lähellä nykyisiä Casertan maakunnan Falciano del Massicoa ja Carinolaa.
Maantiede.
Forum Popiliin kaupunki sijaitsi Campanian pohjoisosissa Falernuksen ("Falernus ager") alueella, minkä vuoksi Plinius vanhempi viittaa siihen ilmauksella ”"Foropopulienses ex Falerno"”. Forum Popiliista itään sijaitsi Cales, pohjoiseen Suessa Aurunca ja Teanum Sidicinum, ja länteen Faustianum ja Sinuessa. Kaupungin eteläpuolelta kulki Via Appia. Campanian Forum Popiliita ei tule sekoittaa Italian kahteen muuhun samannimiseen kaupunkiin, Forum Popiliin Aemiliassa ja Forum Popiliin Lucaniassa.
Historia.
Forum Popiliin nimi tarkoittaa ”Popiliuksen markkinapaikkaa”. Siitä tiedetään antiikin lähteistä vain vähän. Plinius vanhemman lisäksi sen mainitsevat Klaudios Ptolemaios, joka käyttää siitä kreikkalaista nimimuotoa "Foros Popliū" (), sekä Dionysios Halikarnassoslainen, joka käyttää nimimuotoa "agora Popilia" (). Viimeksi mainittu kertoo, että Forum Popiliin lähellä oli sijainnut varhaisempi Larissa-niminen kaupunki, joka oli ollut pelasgilaista alkuperää mutta ollut hänen aikanaan jo pitkään raunioina. "Liber coloniarumin", jossa kaupungin nimi esiintyy muodossa "Forum Populi", mukaan kaupunki sai siirtokuntalaisia Augustuksen aikana. Myöhemmin sinne vaikuttaa tulleen uusia asukkaita Vespasianuksen aikana.
Forum Popilii (Lucania)

Forum Popilii oli antiikin aikainen kaupunki Lucaniassa Italiassa. Se sijaitsi nykyisen Salernon maakunnan Pollan paikalla.
Maantiede.
Forum Popilii sijaitsi Lucaniassa Campanian Capuasta Italian ”saappaankärjen” Rhegioniin (lat. "Rhegium") kulkeneen Via Popilian varrella. Sen etäisyys luoteen puolen Nuceriasta oli 51 roomalaista mailia eli noin 75 kilometriä ja kaakkoispuolen Muranumista 74 mailia eli noin 109 kilometriä. Lucanian Forum Popiliita ei tule sekoittaa Italian kahteen muuhun samannimiseen kaupunkiin, Forum Popiliin Aemiliassa ja Forum Popiliin Campaniassa.
Historia.
Forum Popiliin nimi tarkoittaa ”Popiliuksen markkinapaikkaa”. Siitä tiedetään antiikin lähteistä vain vähän. Kaupunki mainitaan vain "Tabula Peutingerianassa" ja "Ravennan kosmografiassa". Nykyisestä Pollasta löydetyn piirtokirjoituksen perusteella sen synty liittyy läheisesti Via Popilian rakentamiseen. Sekä tie että kaupunki saivat nimensä Publius Popi(l)lius Laenakselta, joka oli vuoden 135 preettori ja vuoden 132 eaa. konsuli.
Forum Tiberii

Forum Tiberii oli antiikin aikainen kaupunki Helvetiassa. Sen tarkkaa sijaintia ei tunneta, mutta se sijoitetaan nykyisen Sveitsin pohjoisosiin. Kaupungin mainitsee vain Klaudios Ptolemaios.
Forum Tiberiin paikaksi on ehdotettu muun muassa nykyisen Biel/Biennen lähistöä; Reinin varrella sijiatsevaa Zurzachia, josta on löydetty roomalaisaikaisia muureja; Steckbornia Bodenjärven rannalla; sekä lähinnä nimen perusteella myös Reinin varrella sijaitsevaa Kaiserstuhlia. Kaupungin katsotaan kuuluneen Germania superiorin provinssiin.
Forum Tiberiin lisäksi myös toisen Ptolemaioksen samassa yhteydessä mainitseman kaupungin, Ganodurumin, sijainti on ollut arvoitus. Ptolemaios antaa paikoille koordinaatit, mutta ne ovat paitsi epätarkat myös Helvetian kohdalla systemaattisesti virheelliset osoittaen liikaa etelään. Saman seudun muille kaupungeille annettuihin koordinaatteihin verrattaessa Forum Tiberii vaikuttaisi sijoittuvan etelään Augusta Rauricasta ja itään Vesontiosta. Siksi L. Brunner on ehdottanut sen sijainneen nykyisen Oensingenin tienoilla.
Ptolemaios sanoo Forum Tiberiin olleen helveettien kaupunki. Nimen ”Tiberiuksen markkinapaikka” perusteella kaupungin perustajan katsotaan olleen keisari Tiberius, joka hallitsi vuosina 14–37. Selitykseksi sille, ettei kaupunki esiinny muissa lähteissä kuten "itinerariumeissa", on ehdotettu sitä, että kaupunki olisi jäänyt suhteellisen lyhytikäiseksi.
Sanford Meisner

Sanford Meisner (31. elokuuta 1905 – 2. helmikuuta 1997) oli yhdysvaltalainen näyttelijä ja näyttelemisen opettaja, joka kehitti Meisner-tekniikan. Meisner näytteli itse teatterissa, muun muassa Broadwayllä. Hän opetti näyttelemistä 65 vuoden ajan, ja monet tunnetut näyttelijät ovat olleet hänen oppilaitansa.
Elämäkerta.
Sanford Meisner syntyi Brooklynissä 1905 ja opiskeli Damroschin musiikki-instituutissa tullakseen konserttipianistiksi. Hän kuitenkin puhui itsensä mukaan Theatre Guildin näytelmään ja innostui urasta näyttelijänä. Meisner tapasi Damroschissa Harold Clurmanin, joka taas tutustutti hänet Lee Strasbergiin. Sekä Clurman että Strasberg vaikuttivat suuresti Meisneriin ja vetivät hänet mukaan tulevaan Group Theatreen.
Meisner oli mukana nuorten näyttelijöiden ryhmässä, joka perusti 1931 Group Theatre -nimisen teatterin. Se oli ensimmäinen teatteri, joka toi Konstantin Stanislavskin metodinäyttelemisen Yhdysvaltoihin. Group Theatren jäsenet jakaantuivat kuitenkin Strasbergin ja Stella Adlerin näkemysten välillä. Strasberg kannatti Stanislavskin metodinäyttelemistä, mutta Adler piti sitä manipuloivana ja näyttelijöitä kiduttavana. Meisner kääntyi Adlerin kannalle.
Strasbergin lähdettyä Group Theatre kääntyi pois Stanislavskin tunnemuistista, minkä myötä Meisner saattoi kokeilla omaa ajatustaan näyttelemisestä. Hän päätti alkaa muodostaa yhdysvaltalaista tapaa, jossa näyttelijät voisivat ”elää totuudenmukaisesti kuvitteellisissa tilanteissa”. Neighborhood Playhouse antoi Meisnerille mahdollisuuden kehittää ajatusta. Meisner uskoi, että näyttelijän työ oli yksinkertaisimmillaan valmistautumista lavalla tuleviin tilanteisiin ja että parhaimmat suoritukset olisivat spontaaneja reaktioita. Hän kehitti näyttelijöille tekniikoita, joilla he pystyisivät menemään kirjoitettuja repliikkejä syvemmälle näytelmän teemoihin.
Meisner jatkoi Neighborhood Playhousen ohella edelleen yhteistyötä Group Theatren kanssa ja näytteli myös Broadwayllä. Meisner lähti 1958 New Yorkista Los Angelesiin, missä hän johti Twentieth Century Foxin uusien kykyjen osastoa. Hän palasi 1964 Neighborhood Playhouseen, jonka draamaosastoa hän johti vuoteen 1990.
Meisner ja James Carville perustivat 1985 Karibialle Bequian saarelle näyttelijäkoulun, joka myöhemmin laajeni North Hollywoodiin.
Meisner kuoli vuonna 1997, ja hän ehti opettaa näyttelemistä omalla tekniikallaan noin 65 vuoden ajan. Meisnerin oppilaita olivat muun muassa Robert Duvall, Grace Kelly, Diane Keaton, Joanne Woodward, Lee Grant ja Peter Falk.
Sergei Nevski

Sergei Arsenjevitš Nevski () (1908–1938) oli venäläinen (neuvostoliittolainen) kasvitieteilijä.
Nevski syntyi Troitskoje-Bolšojen kylässä Tverin kuvernementissa syksyllä 1908. Hän oli kiinnostunut kasvitieteestä jo 12-vuotiaasta lähtien.
Vuosina 1927–1929 Nevski opiskeli Tverin pedagogisessa instituutissa, mutta lopetti opintonsa kahden vuoden jälkeen. Tämän jälkeen hän lähti töihin Leningradiin kaupungin kasvitieteelliselle pääpuutarhalle ja oli siellä töissä koko loppuelämänsä ajan. Tuona aikana hän opiskeli intensiivisesti muun muassa heinien taksonomiaa ja uudisti kasvien luokittelua. Heinien lisäksi Nevski tutki myös muun muassa kämmekkäkasveja sekä ritarinkannuksia ja ängelmiä. Nevski toimi myös yhtenä laajan Neuvostoliiton kasveja käsittelevän "Flory SSSR" ("Флоры СССР") -teoksen kirjoittajista.
Nevski kuoli tuberkuloosiin hieman ennen kuin ehti täyttää 30 vuotta.
Nevskistä käytetään tieteellisten nimien yhteydessä auktorilyhennettä Nevski.
Li Bingbing

Li Bingbing (; s. 27. helmikuuta 1973 Harbin, Kiina), joka tunnetaan myös nimellä Bingbing Li, on kiinalainen näyttelijä. Hän on myös Yhdistyneiden kansakuntien ympäristöohjelman hyvän tahdon lähettiläs.
Papuankuskus

Papuankuskus ("Phalanger matanim") on äärimmäisen uhanalainen pussikiipijöiden heimoon kuuluva eläinlaji Papua-Uudesta-Guineasta. 
Sen uhanalaisuutta on aiheuttanut elinympäristön häviäminen ja metsästys. Eläin on tavattu vain kuusi kertaa Telefominin ja Tifalminin alueilla. Metsä, josta se löydettiin, paloi kokonaan vuonna 1998 El Niño -ilmiöön liittyvissä metsäpaloissa.
Papuankuskus painaa 1–2 kg. Sen pää ja vartalo ovat yhteensä 35–45 cm pitkät, häntä noin 30 cm. Se on pörröinen pyöreämuotoinen eläin, jonka tuuhea turkki on selkäpuolelta harmaa, vatsasta valkea.
Humza Yousaf

Humza Haroon Yousaf (s. 7. huhtikuuta 1985 Rutherglen, Skotlanti) on skotlantilainen poliitikko. Hän toimi Skotlannin pääministerinä 29. maaliskuuta 2023 – 7. toukokuuta 2024. Tätä ennen hän toimi Skotlannin terveysministerinä. 
Yousaf valittiin Skotlannin kansallispuolueen puheenjohtajaksi 27. maaliskuuta 2023. Hän voitti toisella äänestyskierroksella vastaehdokkaansa Kate Forbesin 52,1 prosentin ääniosuudella. Yousaf erosi 6. toukokuuta 2024.
Poliittiset kannat.
Yousaf kannattaa Skotlannin itsenäistymistä.
Yksityiselämä.
Yousafin isä muutti Skotlantiin Pakistanista 1960-luvulla, ja hänen äitinsä syntyi Keniassa pakistanilais-punjabilaiseen perheeseen. Yousaf kävi yksityiskoulua Glasgow’ssa ja opiskeli politiikkaa Glasgow’n yliopistossa.
O le Ao o le Malo

O le Ao o le Malo eli päällikkö () on Samoan valtiopäämies. Nykyisenä valtionpäämiehenä toimii Tuimalealiʻifano Vaʻaletoʻa Sualauvi II, joka aloitti virassa 21. heinäkuuta 2017. Hän uusi paikkansa vuonna 2022.
Vuonna 2016 päällikön vuosipalkka oli 82 000 dollaria. O le Ao o ole Malon virka-asunto sijaitsee Vailelessa. O le Ao o le Maloa puhutellaan virallisesti "hänen korkeudekseen". Tämä johtuu siitä, että O le Ao o le Malo kuuluu perinteiseen samoalaiseen päälliköiden luokkaan.
Historia ja valinta.
Virka perustettiin vuonna 1962 maan itsenäistymisen yhteydessä. Nuoressa valtiossa pyrittiin yhdistelemään länsimaista poliittista järjestelmää ja perinteisiä samoalaisia tapoja. Ensimmäisinä valtionpäämiehinä toimivat yhtaikaisesti Tupua Tamasese Meaʻole ja Malietoa Tanumafili II. Nämä kaksi toimivat käytännössä tasavertaisina perustuslaillisina monarkeina, kunnes Tanumafili II kuoli vuonna 1963. Mea‘ole toimi virassa yhteensä 45 vuotta, kunnes kuoli toukokuussa 2007.
O le Ao o le Malon valitsee Samoan parlamentti viideksi vuodeksi kerrallaan. Sama henkilö voidaan valita uudelleen virkaan kerran. Virkakausien rajaaminen kahteen kirjattiin maan perustuslakiin vuonna 2019 tehdyssä muutoksessa.
Samoan perustuslain mukaan o le Ao o le Malon tulee täyttää seuraavat ehdot:
Tuimalealiʻifano Vaʻaletoʻa Sualauvi II

Tuimaleali‘ifano Va‘aleto‘a Sualauvi II (s. 29. huhtikuuta 1947) on samoalainen päällikkö ja poliitikko, joka on vuodesta 2017 lähtien toiminut maansa valtionpäämiehenä virkanimikkeellä O le Ao o le Malo.
Tausta ja yksityiselämä.
Vuonna 1947 syntynyt Sualauvi II on siviiliammatiltaan juristi. Hän suoritti Australian kansallisessa yliopistossa josta oikeustieteen kandidaatin tutkinnon. Sittemmin hän on myös saanut diplomin Samoalta Maluan teologisesta koulusta. Opintojensa jälkeen Sualauvi on työskennellyt alakoulun opettajana, poliisitarkastajana, syyttäjänä Samoan korkeimmassa oikeudessa ja puolustusasianajajana. Vuodesta 1977 lähtien hänellä on ollut Tama Aiga -päällikkötitteli.
Sualauvi II:n puoliso on Masiofo Faʻamausili Leinafo, joka on myös valmistunut Maluan teologisesta koulusta. Sualauvi II on 
aktiivinen Samoan Punaisen Ristin ja Samoan Lions Clubin toiminnassa. Uskonnolliselta vakaumukseltaan Sualauvi on kongregationalisti ja toimii seurakuntansa, Congregational Christian Church of Samoa, maallikkosaarnaajana.
Poliittinen ura.
Vuonna 2001 Sualauvi II ilmoitti asettuvansa ehdolle parlamenttivaaleissa sitoutumattomana ehdokkaana. Hän pyrki saamaan Falelatain kyläneuvoston tuen vedoten mm. matai-titteliinsä. Kyläneuvosto päätyi kuitenkin tukemaan Sualauvin vastaehdokasta, Misa Telefoni Retzlaffia, koska katsoivat sitoutumattoman Sualauvin vaikutusmahdollisuuksien olevan vähäiset, mikäli tämä tulisi valituksi. Kyläneuvosto pyysi Sualauvia luopumaan ehdokkuudestaan, mutta tämä kieltäyi ja näin ollen osapuolten välille syntyi kitkaa. Hävittyään vaalit Sualauville oli kertynyt 200 000 WS$ edestä velkaa. Erimielisyydet kyläneuvoston kanssa johtivat siihen, että Sualauvi ja muutama häntä äänestänyt henkilö karkotettiin Falelatain kylästä muutamaksi viikoksi.
Sualauvi II toimi ensin vuosina 1993–2001 ja sitten vuodesta 2004 lähtien valtionpäämiehen neuvostossa. Hänestä ennakoitiin valtionpäämiestä ensimmäisen kerran vuonna 2007 ja uudelleen vuonna 2012, mutta häntä ei kuitenkaan valittu.
Valinta o le Ao o le Maloksi ja sen jälkeen.
Samoan parlamentti valitsi Sualauvi II:n maan valtiopäämieheksi, o le Ao o le Malo, heinäkuun 2017 alussa. Hän astui virkaansa 21. heinäkuuta.
Sualauvi II valittiin heinäkuussa 2022 Etelä-Tyynenmeren yliopiston kansleriksi. Kauden pituus on yksi vuosi.
Sualauvi II valittiin uudelle viisivuotiskaudelle elokuussa 2022. Hänellä ei ollut vastaehdokkaita, joten valinta oli yksimielinen.
Sualauvi II edusti Samoaa syyskuussa 2022 kuningatar .
Nikkola

Nikkola on sukunimi, joka on muun muassa seuraavilla suomalaisilla henkilöillä:
Bertel Lindroos

Bertel Ossian Lindroos (27. maaliskuuta 1911 Turku – 20. heinäkuuta 1982 Maarianhamina) oli suomalainen metsänhoitaja ja metsäasiantuntija, joka sai metsäneuvoksen arvonimen. 
Lindroosin vanhemmat olivat merikapteeni Paul Gideon Lindroos ja opettaja Ida Teresia Westerlund ja puoliso vuodesta 1940 käsityönopettaja Rakel Werna Helena Lassfolk, kauppaneuvos Anders Lassfolkin tytär. Lindroos tuli ylioppilaaksi Svenska Lyceum i Åbosta 1931 ja valmistui metsänhoitajaksi Helsingin yliopistosta 1936. Hän oli Metsähallituksen harjoittelija Korkeakosken hoitoalueella 1933 ja Iisalmen itäisen hoitoalueella 1934, Korkeakosken hoitoalueen kunnostaja 1935, ylimääräinen metsänhoitaja Luiron hoitoalueella 1936–1937, Esbo-Sibbo privata skogsrevirin harjoittelija Kauniaisissa 1937, Östra Nylands privata skogsrevirin metsänhoitaja Loviisassa 1937–1939 ja Pohjanmaan Puu Oy:n metsänhoitaja Pietarsaaressa 1939–1951 ja ylimetsänhoitaja 1951–1952.
Ruotsissa Lindroos oli Svenska Cellulosa Ab:n apulaismetsäpäällikkö Munksundissa 1952–1957 ja Forskningsstiftelsen SDA:n metsänhoitaja Tukholmassa 1957–1960. Tämän jälkeen hän oli Ahvenanmaan maakuntametsänhoitaja 1960–1975. Lindroos oli myös pääesikunnan huoltoesikunnan tarvepuukuljetusten tarkastaja Pietarsaaren piirissä 1942–1943 ja Vaasan piirissä 1943–1945 sekä Pietarsaaren uittopiirin tarkastaja 1943–1944. Hän oli jääkiekon Suomen mestari Helsingfors Skridskoklubbin joukkueessa 1933 ja 1934. Lindroosilla oli myös useita asiantuntija- ja luottamustehtäviä. Metsäneuvoksen arvonimen hän sai 1966.
Moroto

Moroto on kaupunki Ugandan koillisosissa. Kaupungin lähellä sijaitsee reilun 3000 metrin korkeuteen kohoava Morotovuori.
Liikenne.
Morotosta on tieyhteydet Sorotiin, joka sijaitsee 170 km päässä lounaassa, sekä Kaabongiin, joka sijaitsee 193 km päässä luoteessa. Morotossa on myös lentokenttä.
Talous.
Moroton lähialueilla kasvatetaan ravintokasveja, kuten maissia, kassavaa sekä soijapapuja, ja lähistön joutomaita käytetään karjan laidunmaina. Kaupungin käsityöteollisuudessa tehdään puusepäntöitä, keramiikkaa, kudontatuotteita ja saviesineitä.
Suomi-sarjan kausi 2022–2023

Kausi 2022–2023 oli jääkiekon Suomi-sarjan 24. kausi. Sarjaan osallistui 13 joukkuetta, mutta Karhu HT:n luovuttua kesken kauden jäi sarjaan 12 joukkuetta. Runkosarjan voitti Pyry. Mestaruuden voitti myös Pyry ensimmäistä kertaa, voitettuaan loppuotteluissa JHT:n.
Runkosarja.
Runkosarjassa pelattiin lopulta 12 joukkueen kolminkertainen sarja, jonka lisäksi pelattiin ylimääräinen kierros joukkueparien välillä. Yhteensä jokainen joukkue pelasi siis 34 ottelua. Kahdeksan parasta eteni pudotuspeleihin.
Maalivahtien torjuntapörssi.
Vähintään 1/3 otteluista
Pudotuspelit.
Runkosarjan kahdeksan parasta joukkuetta etenivät puolivälieriin. Puolivälierät ja välierät pelattiin paras viidestä-järjestelmällä, eli kolmella voitolla eteni seuraavalle kierrokselle. Finaalit pelattiin pois alta ennen Mestis-karsintoja nopealla paras kahdesta-systeemillä. Voittojen ollessa tasan kahden ottelun jälkeen, seurasi 20 minuutin jatko-ottelu, jota ei pelattu maalista poikki-systeemillä. Jos sen aikana ei olisi nähty ratkaisua, olisi seurannut vielä voittomaalikilpailu.
Mbale

Mbale on kaupunki Ugandan kaakkoisosissa. Se sijaitsee Jinjan kaupungista noin 120 km koilliseen.
Maantiede ja luonto.
Mbale sijaitsee 4 321 metrin korkeuteen kohoavan sammuneen Elgon-tulivuoren länsipuolella sen juurella.
Talous.
Mbale on maataloustuotteiden kaupan keskus ja Ugandan tärkeimpiä maidon myyntipaikkoja. Kaupungin lähialueet ovat hedelmällisiä kahvin viljelyyn.
Myös turismi on Mbalessa tärkeä tulonlähde, ja Mbalesta kulkee matkailureitti Elgon-tulivuoren pohjoispuolitse Kenian puolelle Kitaleen.
Kuvageneraattori

Kuvageneraattorit ovat koneoppimismalleja, jotka luovat kuvia tekstipohjaisiin kuvauksiin perustuen. Tällaisia malleja alettiin kehittää 2010-luvun puolivälissä syvien neuroverkkojen edistysaskelten ansiosta, ja vuoteen 2022 mennessä huippuluokan malleilla, kuten OpenAI:n DALL-E 2:lla, Google Brainin Imagenilla ja StabilityAI:n Stable Diffusionilla, pystyttiin tuottamaan lähes valokuvanlaatuisia kuvia.
Kuvageneraattorimallit koostuvat yleensä kielimallista, joka muuttaa syötetekstin latentiksi esitykseksi, ja generatiivisesta kuvamallista, joka luo kuvan tähän esitykseen perustuen. Ne koulutetaan valtavilla määrillä kuvia ja tekstiä, jotka yleensä kerätään internetistä.
Historia.
Ensimmäinen moderni kuvageneraattorimalli, alignDRAW, esiteltiin vuonna 2015. Myöhemmät mallit, kuten VQGAN+CLIP, XMC-GAN, GauGAN2, DALL-E ja DALL-E 2, paransivat kuvan laatua ja realistisuutta. Teksti-videoksi-alustat, kuten Runway ja Make-A-Video, kehittyivät teksti-kuvaksi -mallien jatkokehityksenä.
Teknologia.
Kuvageneraattorimallit käyttävät erilaisia arkkitehtuureja, ja transformer-mallit ovat yleistyneet tekstin koodaamiseen, kun taas ehdolliset generatiiviset adversariaaliset verkot tai diffuusiomallit ovat suosittuja kuvien generointiin. Mallit koulutetaan suurilla kuvatekstiparien aineistoilla, kuten LAION-5B, COCO, Oxford-120 Flowers ja CUB-200 Birds. Kuvageneraattorien mallien arviointiin sisältyy niiden kuvan laadun, monimuotoisuuden ja semanttisen yhteneväisyyden syötetekstin kanssa arviointi. Arvioinnissa käytetään metriikoita, kuten Inception-pisteitä (IS) ja Fréchet Inception -etäisyyttä.
Käyttötarkoitukset.
Kuvageneraattorimalleilla on erilaisia käyttökohteita, kuten taide, muotoilu, prototyyppien luominen ja taiteellisen tuotannon saavutettavuuden lisääminen. Ne muodostavat myös osan laajemmasta keinotekoisen median suuntauksesta, jonka odotetaan vaikuttavan liiketoimintaan tulevina vuosina.
Käyttö.
Useimmat kuvageneraattorit toimivat pilvipalvelussa. Kuvien sisältöä määrittävä teksti syötetään palveluun selaimella tai Midjourneyn tapauksessa Discord-sovelluksella. Sitten pilvipalvelu generoi kuvan ja näyttää sen hetken kuluttua selaimessa.
Videogeneraattorit.
Google on kehittänyt videogeneraattoreita nimillä Lumiere ja Veo. Samansuuntaisesta kehitystyöstä ovat kertoneet myös Meta, Runway-yhtiö ja OpenAI.
Hidden Path Entertainment

Hidden Path Entertainment on yhdysvaltalainen videopelien kehitysyhtiö, jonka kotipaikka on Washingtonin Bellevuessa. Yhtiön perustajat ovat Michael Austin, Jim Garbarini, Dave McCoy, Jeff Pobst ja Mark Terrano. Hidden Path Entertainment on kehittänyt muun muassa pelit , "Defense Grid 2", "", "Brass Tactics", ja "Wits &amp; Wagers".
Elgon

Elgon () on Ugandan ja Kenian rajaseudulla sijaitseva sammunut tulivuori. Sen kraatterin halkaisija on noin kahdeksan kilometriä ja kraatterin ympärillä on useita huippuja. Huipuista korkein Wagagai kohoaa 4 321 metrin korkeuteen. Vuoren rinteet eivät ole kovin jyrkkiä.
Maantiede ja luonto.
Elgonin itä- ja kaakkoispuolella levittäytyy 1 890 metrin korkeudessa sijaitseva Uasin Gishun tasanko, ja länsi- ja luoteispuolella leviävät noin 1 100 metrin korkeudessa sijaitsevat Itä-Ugandan tasangot.
Elgonin kalderan epätasaisella pohjalla on suoalueita, ja rinteillä virtaa puroja. 3 050 metrin yläpuolella on nummea, jolla kasvaa puukellokanervia, jättivillakoita ja lobelioita. Nummivyöhykkeen alapuolella on bambumetsiä, ja alle 2 550 metrin korkeudessa on temperaattisia kausivihantia metsiä.
Väestö.
Elgonvuoren länsipuolella elävät bantukieliä puhuvat gisut, jotka viljelevät kahvia, banaaneja, hirssiä ja maissia. Vuoren nimi on kuitenkin peräisin masailta, jotka kutsuivat vuorta nimellä Elgonyi.
Historia.
Skotlantilainen tutkimusmatkailija Joseph Thomson kävi Elgonin länsirinteillä vuonna 1883. Seitsemän vuotta myöhemmin Frederick Jackson ja Ernest Gedge kulkivat Elgonin kalderan läpi pohjoisesta etelään.
Joseph Thomson (tutkimusmatkailija)

Joseph Thomson (1858–1895) oli skotlantilainen geologi, luonnontieteilijä ja tutkimusmatkailija. Hän vieraili ensimmäisenä eurooppalaisena useilla alueilla itäisessä Afrikassa. Itä-Afrikan yleisin gasellilaji thomsoningaselli ("Eudorcas thomsonii") sekä kaksi etanalajia on nimetty Joseph Thomsonin mukaan.&lt;ref name = "Historia_19/23"&gt;&lt;/ref&gt;
Thomson oli mukana vuonna 1878 Royal Geographical Societyn tutkimusmatkalla keskiseen Itä-Afrikkaan. Hänestä tuli tutkimusmatkan johtaja aiemman johtajan Alexander Keith Johnstonin kuoltua. Thomson johdatti retkikunnan aiemmin tutkimattomille seuduille Malawijärven pohjoispään ympäristöön ja sitten Tanganjikajärvelle. Retkikunnan yritys päästä Kongojoelle tyssäsi buye-heimon päällikön vastarintaan, ja matkaa jatkettiin kohti Afrikan itärannikkoa nykyisen Tansanian alueelle, josta löytyi Rukwajärvi.
Vuonna 1882 Royal Geographical Society lähetti Thomsonin tärkeimmälle tutkimusmatkalleen. Thomsonin tarkoituksena oli etsiä lyhin reitti Sansibarilta Ugandaan. Hän matkusti aseistamattomana rannikolta Mombasan satamakaupungista Kilimanjaron ohi ja onnistui kulkemaan masaiden maiden läpi, vaikka aiemmin masait olivat estäneet läpikulun. Thomson löysi ensimmäisenä eurooppalaisena Baringojärven. Hän saapui Victorianjärvelle joulukuussa 1882.
Myöhemmin Thomson oli eri puolilla Afrikkaa. Vuonna 1885 hän oli mukana turvaamassa brittien kauppaoikeuksia Sokotossa ja Gwandussa nykyisen Nigerian alueella, ja vuonna 1888 hän teki yksityisen tutkimusmatkan Marokon alueelle. Vuonna 1890 hän lähti mukaan Cecil Rhodesin British South Africa Companyn kaivos- ja kauppatoimintaan nykyisen Sambian alueelle.
Thomsonin mottona oli: "Se, joka kävelee hitaasti, kulkee turvallisesti. Se, joka kulkee turvallisesti, pääsee pitkälle."
Virtuaaliavustaja

Virtuaaliavustaja on tekoälyyn perustuva ohjelma, joka voi suorittaa erilaisia tehtäviä ja toimintoja, kuten tiedonhakua, viestintää, ajanhallintaa ja muita avustavia tehtäviä. Virtuaaliavustajat ovat yleistyneet monilla eri alustoilla, kuten älypuhelimissa, tietokoneissa, älykaiuttimissa ja muissa laitteissa. Erilaisia virtuaaliavustajia käytetään niin kuluttajien arkipäivässä kuin yrityksissäkin tehostamaan toimintaa ja parantamaan käyttäjäkokemusta.
Historia.
Varhaisimpina virtuaaliavustajien esiaskeleina voidaan pitää Bell Labsin vuonna 1952 julkaisemaa Audrey-nimistä automaattista ääniohjattavaa numeroidentunnistuslaitetta. Vuonna 1961 julkaistu IBM Shoebox -ääniohjattu laskin ja Joseph Weizenbaumin vuosina 1964-1966 kehittämä ELIZA, ensimmäinen keskustelurobotti, olivat myös tärkeitä alan kehityksessä. Harpy, äänentunnistusteknologia, joka ymmärsi lauseita ja jolla oli 1000 sanan sanasto, kehitettiin 1970-luvulla Carnegie Mellon -yliopistossa Yhdysvaltain puolustusministeriön ja DARPA:n tuella. Tangora, ääntä tunnistava kirjoituskone, joka oli Shoeboxin päivitys esiteltiin vuonna 1986.
1990-luvulla digitaalinen puheentunnistusteknologia tuli henkilökohtaisten tietokoneiden ominaisuudeksi, ja IBM, Philips ja Lernout &amp; Hauspie kilpailivat asiakkaista. Dragon NaturallySpeaking -ohjelmisto, joka julkaistiin vuonna 1997, pystyi muuntamaan luonnollisen ihmisen puheen dokumenteiksi 100 sanan minuuttivauhdilla. Vuonna 2001 Colloquis lanseerasi SmarterChildin, täysin tekstipohjaisen virtuaaliavustajan alustoilla, kuten AIM ja MSN Messenger.
Siri, ensimmäinen moderni digitaalinen virtuaaliavustaja älypuhelimessa, esiteltiin iPhone 4S:n -ominaisuutena vuonna 2011. Amazon julkaisi Alexan Echo-laitteen ohessa vuonna 2014. 
2020-luvulla tekoälypohjaiset järjestelmät, kuten ChatGPT, ovat saavuttaneet suosiota kyeten luomaan ihmisenkaltaisia viestejä tekstipohjaisissa keskusteluissa. Helmikuussa 2020 Microsoft esitteli Turing Natural Language Generation (T-NLG) -teknologian. Marraskuussa 2022 OpenAI julkaisi ChatGPT-keskustelualustan. Helmikuussa 2023 Google lanseerasi kokeellisen palvelun nimeltä "Bard" , joka perustuu sen LaMDA-tekoälyohjelmaan.
Luettelo Leivonmäen kansallispuiston järvistä

Tämä on luettelo Leivonmäen kansallispuiston järvistä. Leivonmäen kansallispuisto levittäytyy sirpaleisena kokonaisuutena noin 15 kilometrin pituisena ja noin 6 kilometriä leveänä Rutajoen, Rutajärven ja Sorsanselkä–Keskinenveden ympäristöihin. Suojelluilla alueilla on lukuisia järviä, joiden rannoista osa tai kaikki kuuluvat kansallispuistoon, ja joitakin järviä, joiden koko vesialue, tai osa vesialueesta, sisältyy puiston alueeseen. Kansallispuistossa on seuraavia järviä tai lampia:
Suuri osa luetelluista järvistä kuuluvat Rutajoen valuma-alueeseen (vesistöaluetunnus 14.236), joka virtaa Rutajärven ja Rutajoen kautta Päijänteen Ristiselän Rutalahteen. Puiston pohjoisosien järvistä muutama kuuluu Haapajoen valuma-alueeseen (14.237), joka laskee myös Rutalahteen.
Kalsiumnitriitti

Kalsiumnitriitti (Ca(NO2)2) on kalsium- ja nitriitti-ionien muodostama epäorgaaninen ioniyhdiste. Yhdistettä käytetään muun muassa korroosionestoaineena.
Ominaisuudet, valmistus ja käyttö.
Huoneenlämpötilassa kalsiumnitriitti on kellertävää kiteistä ainetta. Yhdiste on hygroskooppista ja siitä tunnetaan kidevedelliset mono- ja tetrahydraatit (Ca(NO2)2·H2O ja Ca(NO2)2·4H2O). Aine liukenee erittäin hyvin veteen ja hieman etanoliin. Kuumennettaessa kalsiumnitriitti alkaa hajota kalsiumoksidiksi ja typen oksideiksi jo ennen sulamispistettään.
Kalsiumnitriittiä valmistetaan johtamalla typen oksideja kalsiumhydroksidin vesiliuokseen. Kalsiumnitriittiä valmistuu usein typpihappoa tuottavien tehtaiden yhteydessä. Muodostuva tuote konsentroidaan ja kiteytetään. 
Kalsiumnitriittiä lisätään sementtiin parantamaan kylmänkestävyyttä ja estämään sementin kanssa kontaktissa olevien teräsrakenteiden korroosiota. Kalsiumnitriitti voidaan myös hapettaa kalsiumnitraatiksi.
Saintéloc Racing

Saintéloc Racing on ranskalainen autourheilutalli. Talli on perustettu vuonna 2004. Sillä ajetaan muun muassa World Rally Championship-2, GT World Challenge Europe ja GT4 European Series -sarjoja. Talli kilpailee myös formulaluokissa kuten Formula Regional European Championship, Espanjan Formula 4 ja Formula 4 UAE -sarjoissa.
Albanian maantiede

Albanian maantiede kertoo Albanian maantieteeseen liittyvistä asioista. Albania sijaitsee Adrianmeren rannikolla Montenegron eteläpuolella ja pääosin Kreikan pohjoispuolella. Adrianmeren rannikolla vallitsee Välimerenilmasto. Talvi on sateisin vuodenaika. Maan itäpuolella sijaitsevat vuorijonot käsittävät kaksi kolmasosaa maan kokonaispinta-alasta. Albanian korkein vuori on Korab, joka sijaitsee Albanian Alpeilla eli Prokletijen vuoristossa. Rannikolla on alankoalue, joka on leveimmältä kohdaltaan 60 kilometriä leveä. Alangolla on paljon soita. Albanian suurimpia järviä ovat Ohrid, Megáli Préspa (Suuri Préspa) ja Shkodër. Runsas kolmasosa maan pinta-alasta on metsiä. Merenrannikon tuntumassa metsä on Välimeren alueelle tyypillistä nahkealehtistä metsää, kun taas sisämaan metsät sisältävät enemmän macchiapensaikkoa.
Ohridjärven pinta-ala on noin 94729 hehtaaria. Se sijaitsee osittain Albanian, osittain Pohjois-Makedonian alueella. Järven ranta-alueilla elää useita tertiäärikaudelta peräisin olevia kotoperäisiä eläinlajeja. Järven alue on Unescon maailmanperintölistalla. Megáli Préspan järvi sijaitsee Albanian, Pohjois-Makedonian ja Kreikan rajamaastossa. Se on 853 metriä merenpinnan yläpuolella. Sen pinta-ala on 274 neliökilometriä. Albanian pisin joki on Drin, joka virtaa Serbian ja Pohjois-Makedonian kautta Albaniaan ja Adrianmereen.
Albanian Alpit eli Prokletijen vuoristo sijaitsee Albanian, Montenegron ja Kosovon rajaseudulla. Se on Dinaaristen Alppien eteläosassa ja on korkein osa Dinaarisia Alppeja. Vuoristossa on useita yli 2000 metriä korkeita vuorenhuippuja. Albanian kansallispuistoja ovat Divjaka-Karavasta, Suuren Préspan ja Pienen Préspan ympäristössä oleva Préspa, Thethi ja Valbonën laakso.
Dansk Melodi Grand Prix 2022

Dansk Melodi Grand Prix 2022 oli Tanskassa järjestetty laulukilpailu, jossa valittiin Tanskan edusta Eurovision laulukilpailuun 2022. Kilpailu pidettiin avoimena kilpailuna, johon lähetetyistä ehdotuksista kahdeksan valittiin kilpailun finaaliin. Finalistit julkaistiin 10. helmikuuta.
Finaali kilpailtiin 5. maaliskuuta Jyske Bank Boxen -hallissa Herningissä. Finaalissa voittajan tuloksen päättivät katsojat tekstiviesti- ja mobiilisovellusäänestyksellä. Finaali pidettiin kaksikierroksisena. Ensimmäisellä kierroksella äänestettiin kolme kappaletta superfinaaliin, jossa voittaja valittiin. Kilpailun voitti yhtye Reddi kappaleella "The Show". Finaalia seurasi 985 000 katsojaa.
Lacey Evans

Macey Estrella-Kadlec (ent. Evans s. 24. maaliskuuta 1990) on yhdysvaltalainen showpainija ja työskenteli WWE:ssä kehänimellä Lacey Evans vuosina 2016-2023. Evansilla on sotilaskoulutus ja hän on sotilasarvoltaan merijalkaväen kersantti. Hän on osallistunut sotilaspoliisina Afganistanin ja Irakin sotiin.
NXT.
Sotilasuran jälkeen huhtikuuta 2016 Estrella-Kadlec allekirjoitti sopimuksen WWE:n kanssa ja aloitti harjoittelut WWE Performance Centerissä Vuonna 2017 hänelle annettiin kehänimi Lacey Evans, mikä sattui myös olemaan hänen siskonsa tyttönimi. Ensimmäinen isompi ottelu oli osallistumin Mae Young Classic-turnaukseen, mutta Toni Storm päihitti hänet toisella kierroksella. Viimeiset ottelut NXT:ssä Evans paini joulukuussa 2018 ennen siirtymistä WWE:n pääsarjaan Raw:in.
Raw ja Smackdown.
Evans oli yksi kuudesta NXT:n painijasta, jotka siirtyi 2019 alussa pääsarjaan. Virallinen debyytti tapahtui Royal Rumblessa, johon hän osallistui sijalta 1. Evans selvisi kehässä 29, kunnes Charlotte Flair eliminoi hänet. kevään ja kesän ajan Evans lähinnä keskeytti ja häiritsi muiden otteluita, kunnes 2019 Draftissä hänet siirrettiin Smackdown brändiin. Evans on tehnyt myös historiaa sillä hän ja Natalya olivat ensimmäiset naiset, jotka saivat painia Saudi Arapiassa Crown Jewel-tapahtumassa. Helmikuussa 2021 Evansin ilmoitettiin olevan raskaana, joka liitettiin osaksi juonta, että Ric Flair olisi ollut lapsen isä. Tämän myötä myös ottelu mestaruudesta Asukaa vastaan peruttiin. Evans oli sivussa painista yli vuoden, kunnes palasi huhtikuussa 2022 Smackdownin jaksossa takaisin. Evans ei ole onnistunut WWE:n urallaan saavuttamaan vielä mestaruuksia. Evans jätti WWE:n elokuussa 2023 ja aloitti pitämään "Sunny Summers Cafe"-kahvilaa Beaufortissa South Carolinassa. Evans selitti Insight with Chris Van Vliet-ohjelmassa esiintyessään, Evans kertoi, että WWE ei ole koskaan ollut hänen intohimonsa.
Yrjö Tuhkunen

Yrjö Väinö Antero Tuhkunen (19. kesäkuuta 1897 Helsinki – 13. kesäkuuta 1958 Helsinki) oli suomalainen pääsarjatason jääpalloilija 1920-luvulla ja 1930-luvun alussa. Ammatiltaan hän oli voimistelunopettaja, mutta oli vuosia Sanoma Oy:n palveluksessa urheilutoimittajana Helsingin Sanomissa ja Iltasanomissa.
Ura jääpalloilijana.
Yrjö "Tuhku" Tuhkunen liittyi Helsingin Normaalilyseon oppilaana Helsingin Jalkapalloklubiin (HJK). Valmistuttuaan ylioppilaaksi hän opiskeli Helsingin yliopistossa voimistelunopettajaksi. Vuonna 1920 hän suoritti asepalveluksen Viipurissa ja pelasi sen kauden Viipurin Susissa - silloin vielä VBJS voittaen ensimmäisen jääpallon Suomen mestaruutensa keväällä 1920. Pelipaikka Tuhkusella oli keskikenttä ja tukimies. Seuraavaksi kaudeksi hän palasi Helsinkiin HJK:n riveihin ja oli voittamassa toista Suomen mestaruutta; nyt HJK riveissä. "Tuhku" sai jatkoa mestaruuksilleen HJK:ssa jatkoa vuosina 1923, 1924 ja 1928 eli kaikkiaan viisi mestaruutta.
Ura erotuomarina.
Lopetettuaan aktiivisen pelaajauransa kauden 1929 jälkeen Yrjö Tuhkusesta tuli aktiivi erotuomaritoiminnan jäsen; ensin tuomarina ja sitten erotuomarien kouluttajana. Tuomariurallaan hän tuomitsi yhdeksän jalkapallomaaottelua ja kaksi jääpallomaaottelua. Hän toimi lisäksi Palloliiton erotuomarivaliokunnan jäsenenä 1923-1933 ja 1945-1950 sekä erotuomarikouluttajana ympäri Suomea pidetyissä tilaisuuksissa.
Ura toimittajana.
Tuhkunen toimi aina vuoteen 1940 asti Helsingin Sanomien urheilutoimituksen avustajana nimimerkillä "Potku". Silloin hänestä tuli lehteen vakinainen urheilutoimittaja. Sotien jälkeen hän toimi myös Ilta-Sanomissa urheilutoimittajana ja teki erillisiä artikkeleita myös Suomen Urheilulehteen. Tuhkunen oli muös aktiivinen Urheilutoimittajain Liiton jäsen aivan sen alkuhetkistä lähtien. Toimittajauran lisäksi Tuhkunen toimi alkuperäisen koulutuksensa mukaisesti liikunnanopettajana Meilahden yhteiskoulussa.
Palkitsemiset.
Ansioistaan urheilun alalla Tuhkanen palkittiin Suomen Urheilun hopeisella ansiomitalilla ja hopeisella ansioristillä, Suomen Palloliiton kultaisella ansiomerkillä, Palloliton Helsingin piirin kultaisella ansiomerkillä ja HJK:n ansiomerkillä.
Saavutukset urheilijana.
Jääpallo:
Vesipallo:
Kuumat linjat

Kuumat linjat (videona Vakoojapeli, "Hot Enough for June" tai "Agent 8 ¾") on Ralph Thomasin ohjaama brittiläinen vakoilukomedia vuodelta 1964. 
Dirk Bogarde näyttelee aloittelevaa lontoolaiskirjailijaa, jonka työvoimatoimisto lähettää lasitehtaan työhaastatteluun ja haastattelija (oikeasti vakoilueversti) saman tien Prahaan, koska mies on syntynyt siellä ja osaa kieltä. Työ osoittautuu vakoiluun liittyväksi, mutta työsuhde-etuna on viileän viehättävä autonkuljettaja Vlasta, joka kuitenkin paljastuu paikallisen poliisipäällikön tyttäreksi.
Vastaanotto.
"Helsingin Sanomissa" Paula Talaskivi piti uutuuselokuvaa näppärästi tehtynä ja vauhdikkaana värikomediana, joka tarjoaa niin hupia kuin jännitystäkin.
"Video-oppaassa" (WSOY 1994) Bello Romano piti tätä varhaisten James Bond -elokuvien menestyksen myötä syntynyttä parodiaa parempana agenttikomediana kuin esimerkiksi "Casino Royale" ja antoi sille kolme tähteä viidestä, joka vastaa sanallista arviota ”hyvä”.